《涤虑轩》
宋代·虞策

禅翁自说逢迎懒，向此开轩最所宜。地僻风尘非我事，夜深水所几人知。

沈观万境皆无物，笑指三乘亦有为。行客暂来良自省，不堪勤瘁鬓成丝。

作者简介：杭州钱塘人，字经臣。仁宗嘉祐间进士。调台州推官、知乌程县。神宗元祐五年，除监察御史，进右正言，数上书论事，言人主纳谏乃有福，治道以清静为本。哲宗纳后，上《正始要言》，迁左司谏。累官吏部尚书，疏请徽宗均节财用。以龙图阁学士知润州，卒于道。年六十六。